**Generácia X** (skrátene aj **Gen X**) je západná demografická kohorta, ktorá nasledovala po Generácii Baby boomers, a po ktorej nasleduje Generácia Y, známa aj ako Millennials. Tento generačný rad nie je presne ohraničený. Demografovia a populárne médiá ju definujú v rozpätí od začiatku až polovice 60. rokov do konca 70. až začiatku 80. rokov 20. storočia, pričom generácia je všeobecne definovaná ako ľudia narodení v časovom rozpätí rokov 1965 až 1980. V roku 2019 bolo v Spojených štátoch zverejnené, že k tejto generácii v USA prislúcha 65,2 milióna obyvateľov. V západných krajinách pri Generácii X ide v porovnaní s tými, ktoré ju ohraničujú: Baby boomermi a Millenials, o slabšiu kohortu, no v prípade bývalého Česko-Slovenska sa začiatkom tohto obdobia vyskytol fenomén, ktorý je dnes známy ako Husákove deti. 

Rodičia väčšiny členov tejto kohorty pochádzajú z Tichej generácie (Silent Generation), no sú medzi nimi aj rodičia narodení v povojnovej generácii nazvanej Baby Boomers. Generácia X patrí z veľkej časti k rodičom mileniálov a Generácie Z.

Členmi Generácie X boli deti, ktoré vyrastali v období posunu sociálnych hodnôt a niekedy boli aj prezývané ako „deti s kľúčom na krku". Bolo to z dôvodov redukcie možností dohľadu zo strany dospelých. Príčina bola v zmenách v generačnom spolunažívaní, nárastom rozvodovosti a zvyšovaním podielu zamestnaných matiek, ktoré uprednostnili pracovnú kariéru pred domácou starostlivosťou o deti. 

V adolescentom veku a v období začínajúcej dospelosti boli vďaka vplyvom médií a hlavne populárneho televízneho kanála títo jedinci označovaní aj ako „MTV Generation". Niekedy bývajú títo ľudia charakterizovaní ako leniví, cynickí a nespokojní jedinci. Niektorými z mnohých kultúrnych vplyvov na mládež Generácie X bolo rozšírenie hudobných žánrov so silnou sociálno-kmeňovou identitou, ako je punk, post-punk a heavy metal. Neskôr sa z ich generácie etablovali umelci, ktorí boli významnými predstaviteľmi grunge, grindcore a iných príbuzných hudobných žánrov. 

Filmovo boli Gen X ovplyvňovaní zrodom franšízových mega-pokračovaní seriálov a šírením nezávislých filmov (čiastočne podporovaných rozmachom domáceho sledovania videoprodukcie). Táto generácia bola prvou, ku ktorej sa v mladistvom veku hlavne v západnej Európe v zábavných zariadeniach dostávali videohry. 

Politicky v mnohých krajinách východného bloku Generácia X naplno vo fáze svojej mladosti zažila posledné dni nadvlády komunistických strán a prechod zriadenia ich domovských štátov ku kapitalizmu. Vo veľkej časti západného sveta bolo podobné časové obdobie vývoja členov Generácie X politicky definované dominanciou konzervativizmu a ekonomiky voľného trhu.

V strednom veku, začiatkom 21. storočia, sú podľa výsledkov výskumov členovia Generácie X aktívni, šťastní a dosahujú rovnováhu medzi pracovným a súkromným životom. Tejto demografickej kohorte sa pripisujú aj výrazné tendencie k podnikaniu a k produktivite.

Terminológia a etymológia
-------------------------

Douglas Coupland spopularizoval názov *Generácia X* v roku 1991 v knihe *Generation X: Tales for an Accelerated Culture*.
Termín *Generácia X* sa v rôznych dobách zvykol používať na označenie odcudzenej mládeže. Začiatkom 50. rokov maďarský fotograf Robert Capa prvýkrát použil spojenie *Generácia X* ako názov pre fotografickú esej o mladých mužoch a ženách vyrastajúcich bezprostredne po druhej svetovej vojne. Výraz sa prvýkrát objavil v tlačených médiách v časopise *Holiday* v decembri 1952. Bol v článku, ktorý oznamoval nadchádzajúcu publikáciu tejto Capovej fotoeseje.

Medzi rokmi 1976 až 1981 používal anglický hudobník Billy Idol tento názov ako pomenovanie pre svoju punkrockovú skupinu. Idol pripísal inšpiráciu k názvu svojej kapely podľa inej knihy *Generation X*. Bola to knižka, ktorú mala v knižnici jeho matka. Písalo sa v nej o britskej populárnej kultúre mládeže a v roku 1964 ju napísali novinári Jane Deversonová a Charles Hamblett. Je teda predpoklad, že s Capovou fotgrafickou esejou nemá názov kapely nič spoločné.

Termín v súvislosti s Generáciou nasledujúcou po Baby boomeroch získal svoje súčasné uplatnenie v roku 1991. Bolo to po vydaní knihy *Generation X: Tales for an Accelerated Culture*, ktorú napísal kanadský spisovateľ Douglas Coupland. V roku 1987 Coupland napísal do časopisu *Vancouver Magazine* článok nazvaný „Generation X". Tento text bol „zárodkom toho, čo sa stalo neskôr knihou". V článku z roku 1987 sa Coupland odvolával na skupinu Billyho Idola Generation X a v roku 1989 sa k tejto téme vrátil aj v časopise *Vista*. Coupland pri uvádzaní svojho románu písal, že označenie *Generácia X* je „prevzaté z názvu dávno neexistujúcej punkovej kapely Billyho Idola z konca 70. rokov". V roku 1995 ale Coupland spojenie tohto výrazu so skupinou poprel a uviedol, že názov knihy nepochádza od kapely Billyho Idola, ako mnohí predpokladali, ale zo záverečnej kapitoly vtipnej sociologickej knihy Paula Fussella, ktorá je o americkom triednom systéme a má názov *Class*. V jej poslednej kapitole Fussell pomenoval písmenom „X" kategóriu ľudí, ktorí chceli vyskočiť z kolotoča honby za postavením, peniazmi a sociálnym podliezaním, ktorý výrazne ohraničuje modernú americkú existenciu.

Spisovateľ William Strauss poznamenal, že v roku 1991, kedy bol publikovaný Couplandov román, mal symbol „X" v populárnej kultúre prominentné postavenie. V roku 1992 vyšiel do kín životopisný film významnom predstaviteľovi čiernych moslimov v USA, *Malcolm X*. Názov „Generation X" nakoniec zostal s tým, že to „X" znamená neznámu premennú, či túžbu nebyť definovateľný. Straussov spolupracovník Neil Howe si všimol oneskorenie pomenovania tejto demografickej kohorty a povedal: „takmer 30 rokov od ich narodenia nemali meno a myslím, že to je relevantné." Predtým bola táto kohorta označovaná ako Post-Boomeri, Baby Busters (naráža sa tým na pokles pôrodnosti, ktorý v západnom svete nasledoval po povojnovom baby boome). Generácia X mala okrem toho pomenovania „New Lost Generation", „latchkey kids" (deti s kľúčom na krku), „MTV Generation" a v USA ich nazývajú aj „13th Generation" (13. generácia od americkej nezávislosti).

Referencie
----------

* *Tento článok je čiastočný alebo úplný preklad článku Generation X na anglickej Wikipédii.*

1. ↑   *How Are Generations Named?* [online]. The Pew Charitable Trusts, 26 January 2018. Dostupné online. Archivované 2018-08-30 z originálu.
2. ↑  FRY, Richard. *Millennials overtake Baby Boomers as America's largest generation* [online]. 28 April 2020. Dostupné online. Archivované 2020-04-28 z originálu.
3. ↑   *Gen Xer* [online]. Oxford Dictionaries. Dostupné online. Archivované 2020-02-27 z originálu.
4. 1 2  STRAUSS, William; HOWE, Neil. *Millennials Rising: The Next Great Generation*. New York : Vintage Original, 2000. Dostupné online. ISBN 978-0-375-70719-3. S. 54.
5. ↑  GORDINIER, Jeff. *X Saves the World: How Generation X Got the Shaft but Can Still Keep Everything from Sucking*. [s.l.] : Viking Adult, 27 March 2008. Dostupné online. ISBN 978-0-670-01858-1.
6. ↑   Move Over, Millennials, Here Comes Generation Z. *The New York Times*, 18 September 2015. Dostupné online [cit. 2016-04-08].
7. 1 2  ULRICH, John Mcallister; HARRIS, Andrea L.. *GenXegesis: Essays on Alternative Youth (Sub)culture*. [s.l.] : [s.n.], 2003. Dostupné online. ISBN 978-0-87972-862-5. S. 5.
8. 1 2   *5 Reasons Marketers Have Largely Overlooked Generation X* [online]. 4 April 2016. Dostupné online. Archivované 2016-12-01 z originálu.
9. ↑   *Generation X - A Punk Rock History with Pictures.* [online].. Dostupné online. Archivované 2016-02-01 z originálu.
10. 1 2   The original Generation X. *BBC News*, 1 March 2014. Dostupné online [cit. 2017-09-11]. (po anglicky)
11. ↑  ROBB, John. *Punk Rock: An Oral History*. [s.l.] : PM, 2012. Dostupné online. ISBN 978-1-60486-005-4. S. 240.
12. ↑  CUNNINGHAM, Guy Patrick. *Postwar America: An Encyclopedia of Social, Political, Cultural, and Economic History, Volume 2*. [s.l.] : Routledge, 2015. ISBN 978-1-317-46235-4. Generation X, s. 596.
13. 1 2   *From GIs To Gen Z (Or Is It iGen?): How Generations Get Nicknames* [online]. NPR, 6 October 2014, [cit. 2016-05-21]. Dostupné online.
14. 1 2   Genesis X. *Vancouver Magazine*, 2 September 2007. Dostupné online [cit. 2019-03-24].
15. ↑   Generation X. *Vancouver Magazine*, September 1987. Dostupné online [cit. 2019-03-24]. [nefunkčný odkaz] See original magazine pages 164, 165, 167, 168, 169. The story is continued on p. 194, which was not scanned.
16. 1 2  COUPLAND, Doug. *Generation X* [online]. Vista, 1989. Dostupné online. Archivované 2009-10-07 z originálu.
17. ↑   X-plained: The Production and Reception History of Douglas Coupland's Generation X. *Papers of the Bibliographical Society of Canada*, 2011, s. 5–34. Dostupné online [cit. 2020-07-20].
18. ↑   Generation X'd. *Details Magazine*, June 1995. Dostupné online [cit. 2019-03-24].
19. 1 2   *Demographic Profile - America's Gen X* [online]. MetLife, [cit. 2016-05-21]. Dostupné online.  Archivované 2016-08-17 na Wayback Machine
20. ↑   *Neil Howe & William Strauss discuss the Silent Generation on Chuck Underwood's Generations*. [s.l.] : [s.n.], 2001. Dostupné online. S. 49:00.
21. ↑  II, Ronald L. Jackson; JACKSON, Ronald L.; HOGG, Michael A.. *Encyclopedia of Identity*. [s.l.] : SAGE, 29 June 2010. Dostupné online. ISBN 978-1-4129-5153-1. (po anglicky)
22. ↑   The Shaping of a Shapeless Generation : Does MTV Unify a Group Known Otherwise For its Sheer Diversity?. *Los Angeles Times*, 10 November 1911. Dostupné online [cit. 2016-09-10].
23. ↑  JACKSON, Ronald L.; HOGG, Michael A.. *Encyclopedia of Identity*. [s.l.] : SAGE, 2010. Dostupné online. ISBN 978-1-4129-5153-1. S. 307. (po anglicky)

| * z
* d
* u
Sociálne generácie západných kultúr |
| --- |
| 
* Stratená generácia
* G.I. Generation
* Silent Generation
* Generácia Baby boomers
* Generácia X
* Generácia Y
* Generácia Z
* Generácia Alfa

 |